21.?24. veebruarini kestab Brasiilias Rio de Janeiros maailmakuulus Rio karneval. Reede õhtust teisipäevani kestev neljapäevane festival on maailmakuulus oma sambatantsijate ja rongkäikude poolest.
Esimene suurem rongkäik algab pühapäeval, teine järgneb esmaspäeval. Laupäeval aga alustatakse Rio de Janeiros pidustusi kinniste ballidega, nendele pääsemiseks tuleb lunastada tavaliselt mitme tuhande kroonine pilet. Paraadidest võtab osa ligi 15 000 osalejat ja rongkäik võib kesta rohkem kui 10 tundi. 24. veebruaril algab Drag Queen Show, karnevaliüritused jätkuvad siis taas kinnisemate pidudega.
Samal päeval, kui Rio de Janeiros lõppevad karnevaliüritused, algab USA lõunarannikul keset Mississippi soid asuvas New Orleansis USA tuntuim, Mardi Gras? festival.
Iga aasta toimub festival 40 päeva pluss kuus pühapäeva enne lihavõtteid. Seekord on siis festivali algus 24. veebruaril. Rongkäik läbib New Orleansi vanalinna, mida kutsutakse French Quarteriks. Vanalinna omapäraks on metallpitsilised rõdud, kust pealtvaatajad rongkäiku jälgivad. Rõdudelt visatakse pärlikeesid, mida allolijad proovivad võimalikult palju koguda. Rongkäiku aga juhib tavaliselt d?ässbänd, millele järgnevad valgeid rätikuid lehvitavad kostümeeritud rongkäigulised. Mardi Gras? festivalile kogunevad igal aastal kümned tuhanded osavõtjad, üritus on omapärane segu mustanahaliste voodoo?st, latiinode, prantslaste, jänkide ja indiaani kultuurist.
Põhjaranniku nõlvadele, kus külmaga jäätuvad allikad ja joad, ilmuvad talvel jääronijad.
Tabasalu pangal turnivad Seikleja.com?i jääronimisrühmad, kelle omapäraks on jääleminek õhtusel pimedal ajal ja nädala sees. Valgustab generaator ja soojendab gaasiahi. Õhtuse seikluse hind on 350 kr. Nädalavahetusel korraldab 4?5tunniseid jääronimisi Ropeclimber.com. Räägitakse jääl liikumisest ja vertikaalsel seinal ronimisest, tutvustatakse ka vajaminevat varustust. Õppus toimub Rannamõisa liivakivipangal, kus pakutakse ka teed ja lõkke ääres soojendamise võimalust 350 krooni eest. Kel plaanis tõsisemalt jääronimisega tegelda, saab osaleda kahepäevasel kursusel, mis Kaljuronimine.ee?s maksab 500 kr.
Jääronimise reeglid
- Riietu kihiliselt. Esimene kiht keha lähedal selleks, et kehalt vett ära juhtida (sünteetiline pikk pesu); teine kiht, et hoida sooja (fliis või villane) ning kolmas kiht, mis on vee- ja tuulekindel ning samas hingav (püksid ja jope).
- Väldi puuvilla. Puuvillane T-särk keha vastas pole hea.
- Pane pähe soe talvemüts. Liibuv müts on hea, sest mahub ka kiivri alla.
- Pane jalga oma kõige jäigemad saapad.
- Võta kaasa tugevad kindad. Üsna hästi sobivad ronimiseks ehituskindad.
- Kui sul on, siis haara kaasa heledad spordiprillid.
Allikas: www.seikleja.com
Prantsuse, Suurbritannia ja Belgia pealinna ühendav rongioperaator Eurostar paigaldab oma rongidesse kiire internetiühenduse, et võita lisateenustega tagasi odavlennufirmade poolt äraviidud kliente.
Rongid internetiseeritakse selle aasta keskpaigaks ja nii nagu Tallinna?Tartu kiirrongiski saavad võrguühenduse hüvesid nautida vaid äriklassi vagunis reisijad.
Eurostar tagab ühenduse satelliitside ja GSM-side koostöös, nii et isegi La Manche?i väina aluses tunnelis on nii mobiilside kui ka internetiühendus kättesaadav.
Samal ajal lühendati ka rongide sõiduaega. Sellega loodetakse meelitada Lääne-Euroopa pealinnade vahel sõitma rohkem ärireisijaid, kes tahaksid sõidutunde lennukist mugavamal rongiistmel tööd tehes mööda saata.
Estonian Airi kõikidel Saksamaa liinidel tuli suurem hulk madalaima hinnaklassi pileteid müüki kolmapäeval ja neid saab osta 17. veebruarini. Ühe suuna pilet Berliini maksab 725 krooni, Hamburgi 725 ja Frankfurti 1025 kr. Internetis broneerides on hinna sees 25kroonine teenustasu, reisibüroosse minnes lisandub hinnale teenustasuna ca 50 kr. Hindadele lisanduvad ka lennujaamatasud.
Rohuküla ja Vormsi vahel avati jäätee, mida mööda saab autoga Vormsile, kui ilma- ja teeolud seda lubavad. Infot sõiduolude ja avatud jääteede kohta saab lühinumbrilt 1510. Jääteest loe lähemalt tänasest lehest lk 12.
Egiptuse turismiministeeriumi andmetel oli 2003. aasta Egiptusele rekordiline: riiki külastas turiste enam kui kunagi varem.
Ministeeriumi andmetel saabus enim turiste Itaaliast, Saksamaalt, Venemaalt, Suurbritanniast ja Prantsusmaalt.
2003. aastal kasvas Egiptuses märkimisväärselt ka voodikohtade arv ning töökohtade arv turismitööstuses. Kardetud tagasilöögid pärast Iraagi sõda jäid tulemata.
Mullu reisis Eestist Egiptusse samuti rohkem turiste kui eelmistel aastatel.